open-index/open-wikipedia-markdown huggingface dataset:
Առաջին դեմք (ֆիլմ)

«**Առաջին դեմք**», ռեժիսոր Հրանտ Երիցկինյանի կատակերգական ֆիլմը։ Նկարահանվել է 2016 թվականին Հայաստանում։ Ֆիլմի տևողությունը 110 րոպե է։

Ֆիլմի սցենարի հեղինակներն են «ԱրմՔոմեդի» քաղաքաերգիծական հաղորդման վարողներ Նարեկ Մարգարյանն ու Սերգեյ Սարգսյանը, որոնք նաև մարմնավորում են նախագահի մամլո խոսնակների դերերը։

## Սյուժե
Ֆիլմի գլխավոր հերոսը կրթությամբ լրագրող Գրիգոր Աստվածատրյանն է, որն աշխատում է որպես բարմեն, սակայն սիրելիի՝ մանկաբույժ և բնապահպան Լիլիթի խնդրանքով ռեպորտաժ է նկարում ակտիվիստների մասին։ Նա սիրում է բողոքել ամեն ինչից և մեղադրել շրջապատողներին։ Մի օր նա երևակայում է իրեն Հայաստանի նախագահի պաշտոնում և հնարավորություն ստանում իրագործելու իր բոլոր մտահղացումները, որոնց արդյունքում կորցնում է իր սիրելիին, այնուհետև՝ պաշտոնը։

Որոշումների իրագործման ճանապարհին Գրիգորը երազում է կրկին գրավել սիրելիի սիրտը և բացահայտել դավադրությունը։ Իրականություն վերադառնալով՝ պայքարելու և դավադրության բացահայտման համար պարգևատրվում է նախագահի կողմից։

## Ֆիլմի մասին
Արամ MP3-ն, որը մարմնավորում է գլխավոր հերոս Գրիգորին, ֆիլմի մասին ասել է․  
Գլխավոր հերոսուհի Աննա Գրիգորյանը նշել է․ 

## Դերասանական կազմ և կերպարներ
* Արամ MP3 - Գրիգոր Աստվածատրյան՝ լրագրող
* Աննա Գրիգորյան - Լիլիթ՝ մանկաբույժ, բնապահպան, Գրիգորի սիրելին
* Դավիթ Թադևոսյան - Հովսեփ
* Արա Դեղտրիկյան - անվտանգության պետ
* Սաթի Ջանիբեկյան - մանկաբույժ՝ Լիլիթի մոտիկ ընկերուհին
* Նարեկ Մարգարյան - Աստվածատրյանի մամլո խոսնակ
* Սերգեյ Սարգսյան - Աստվածատրյանի մամլո խոսնակ

## Ծանոթագրություններ

## Արտաքին հղումներ
* Ֆիլմի թրեյլերը youtube-ում
* Ֆիլմը youtube-ում

Կատեգորիա:2016 ֆիլմեր
Կատեգորիա:Կատակերգություններ
Կատեգորիա:Հայկական ֆիլմեր
Էաչի Պռոշյան (գեղանկարիչ)

**Էաչի Պերճի Պռոշյան** (), հայ գեղանկարիչ։

Պերճ Պռոշյանի միջնեկ որդին։

## Կենսագրություն
Նախապես սովորել է Ներսիսյան դպրոցում, իսկ 1900 թվականին Իտալիայում ընդունվել է գեղարվեստի ուսումնարան, հետո ուսումը շարունակել է Ֆրանսիայի Մոնպելյե քաղաքի գեղեցիկ արվեստների ինստիտուտում, ապա կատարելագործվել է Շվեյցարիայում։ Բաքվում աշխատել է որպես գեղարվեստական ուսումնարանի ղեկավար։

## Ընտանիքը
Ունեցել է երկու դուստր՝
* Էալա Պռոշյան
* Պերճուհի (Նեա) Պռոշյան

Էաչիի դուստրերը նախ ապրել են Բաքվում, իսկ ներկայումս՝ ավագը բնակվում է Ռուսաստանի Նիժնի Նովգորոդ քաղաքում, իսկ կրտսերը՝ ԱՄՆ-ի Սան Ֆրանցիսկո քաղաքում։

## Տես նաև
* Պերճ Պռոշյանի տուն-թանգարան

## Ծանոթագրություններ

## Աղբյուրներ
* «Հայրենիքի ձայն» շաբաթաթերթ, 30 սեպտեմբերի, 1987, թիվ 40, էջ 5․
* «Նյութեր Պերճ Պռոշյանի կենսագրության համար», Պ․Հ․ Հակոբյան․

Կատեգորիա:Պռոշյաններ
Կատեգորիա:Հայ գեղանկարիչներ
Դենի Վրեյնս

**Դենի Վրեյնս** (, ), ամերիկացի պրոֆեսիոնալ բասկետբոլիստ։

## Խաղացողի կարիերա
Խաղացել է ծանր հարձակվողի դիրքում։ Սովորել է Յուտայի համալսարանում։ 1981 թվականի NBA դրաֆթի ժամանակ ընտրվել է «Սիեթլ Սուպերսոնիքս» ակումբի կողմից՝ 5-րդ համարի ներքո։ Հետագայում հանդես է եկել «Ֆիլադելֆիա-76», «ԿԱՄ», «Արեսիում Միլան» և «Վարեզե» ակումբների կազմերում։ NBA-ում, ընդհանուր առմամբ, անցկացրել է 7 մրցաշրջան։ Մեկ անգամ ընդգրկվել է NBA բոլոր աստղերի պաշտպանության երկրորդ հավաքականի կազմում (1985)։ 1981 թվականին ընդգրկվել է NCAA երկրորդ համաամերկյան հավաքականի կազմում։ NBA կարիերայի ընթացքում, ընդհանուր առմամբ, խաղացել է 510 խաղ, որոնց ժամանակ հավաքել է 2613 միավոր (5,1 մ/խ), կատարել 1998 անդրադարձ, 594 փոխանցում, 333 խլում և 270 բլոկշոտ։

## Կարիերան ԱՄՆ-ի հավաքականում
1979 թվականին Վրեյնսը ԱՄՆ հավաքականի կազմում Սան Խուանում անցկացվող Պանամերկյան խաղերին դարձել է չեմպիոն։

## Ծանոթագրություններ

## Արտաքին հղումներ
* Վիճակագրությունը NBA.com կայքում 

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Սիեթլ Սուպերսոնիքսի բասկետբոլիստներ
Կատեգորիա:Ֆիլադելֆիա Սևնթի Սիքսերսի բասկետբոլիստներ
Մինկովսկու գումար

thumb|alt=|Կարմիր պատկերը կապույտ և կանաչ պատկերների Մինկովսկու գումարն է։

Երկրաչափությունում  էվկլիդյան տարածության մեջ գտնվող  դիրքային վեկտորների 2 բազմության **Մինկովսկու գումարը**  ձևավորվում է առաջին բազմության յուրաքանչյուր վեկտորի և երկրորդ բազմության յուրաքանչյուր վեկտորի գումարներով․

: A + B = \{\mathbf{a}+\mathbf{b}\,|\,\mathbf{a}\in A,\ \mathbf{b}\in B\}

Նման կերպ ստացվում է նաև **Մինկովսկու տարբերության** սահմանումը․
: A - B = \{\mathbf{c}\,|\,\mathbf{c}+B\subseteq A\}

Կարևոր է նկատել, որ  ընդհանուր առմամաբ  A - B\ne A+(-B)։ Մինկովսկու գումարի և տարբերության կապի ճշգրիտ բանաձևը ներկայացվում է հետևյալ տեսքով 
: A - B = (A^c+(-B))^c

Հասկացությունը կոչվել է գերմանացի մաթեմատիկոս Հերման Մինկովսկու անվամբ.

## Օրինակներ
Օրինակ, եթե մենք ունենք 2 բազմություններ, և յուրաքանչյուր բազմության մեջ կա երեք դիրքային վեկտոր՝ ներկայացնող 2 եռանկայան գագաթներ \mathbb{R}^2-ում, հետևյալ կոորդինատներով

:A = \{(1,0), (0,1), (0,-1)\}

և

:B = \{(0,0), (1,1), (1,-1)\},

ապա նրանց Մինկովսկու գումարը կստացվի

:A + B = \{(1,0), (2,1), (2,-1), (0,1), (1,2), (0,-1), (1,-2)\},

որը համընկնում է հեքսագոնի գագաթների հետ։

Մինկովսկու գումարի համար զրոյական բազմությունը՝ {0}, պարունակող միայն զրոյական վեկտորը, 0 միավոր էլեմենտ է կամայական *S* վեկտորական ենթաբազմության համար 
:S + \{0\} = S.

Դատարկ բազմությունը կարևոր է Մինկովսկու գումարի համար, քանի որ դատարկ բազմությունը վերացնում է ամեն մի այլ ենթաբազմություն՝ կամայական  վեկտորական տարածության *S* ենթաբազմության համար, իր և դատարկ բազմության գումարը դատարկ բազմություն է
:S + \emptyset = \emptyset.

## Մինկովսկու գումարի ուռուցիկ գծային կոմբինացիան
Մինկովսկու գումարը լավ է իրեն դրսևորում, երբ վերցնում ենք ուռուցիկ գծային կոմբինացիան, ինչպես նշված է հետևյալ հատկութկունում․
* Յուրաքանչյուր ոչ դատարկ *S*1 և *S*2 ենթաբազմություննների Մինկովսկու գումարի ուռուցիկ գծային կոմբինացիան հավասար է իրենց ուռուցիկ գծային կոմբինացիաների Մինկովսկու գումարին․
:: \operatorname{Conv}(S_1 + S_2) = \operatorname{Conv}(S_1) + \operatorname{Conv}(S_2).

Այս արդյունքը պահպանում է ավելի ընդհանուր կամայական ոչ դատարկ բազմությունների համար․
:\operatorname{Conv}\left(\sum{S_n}\right) = \sum\operatorname{Conv}(S_n).

Մաթեմատիկայի տերմինաբանության մեջ Մինկովսկու գումարի օպերատորը և ուռուցիկ գծային կոմբինացիան կոմուտատիվ օպերատորներ են։

Եթե   -ը ուռուցիկ բազմություն է, ապա նույնպես ուռուցիկ բազմություն է։ Ավելին 
:\mu S+\lambda S=(\mu+\lambda)S
կամայական \mu,\lambda \geq 0: Եվ հակառակը, եթե բաշխվածությունը տեղի ունի յուրաքանչյուր իրական \mu, \lambda-ի համար, ապա բազմությունը ուռուցիկ է․

Մինկովսկու գումարը գծայնորեն է գործում  2 չափանի տարածության մեջ գտնվող ուռուցիկ մարմնի պարամետրի վրա։ Ավելին, եթե *K*-ն հաստատուն լայնության կորի արտաքին մասն է․ ապա *K*-ի և իր 180° շրջման Մինկովսկու գումարը դիսկ է։ Այս երկու փաստերը կարող ենք միախառնել ստանալու Բարբիերի թեորեմի կարճ ապացույցը հաստատուն լայնության կորի պարամետրի վրա։

## Ծանոթագրություններ

Կատեգորիա:Ուռուցիկ երկրաչափություն
Կատեգորիա:Չափի տեսություն
Սանիտարուհու հուշարձան

**Սանիտարուհու հուշարձան** (), բրոնզե հուշարձան՝ տեղադրված Լեհաստանի Կոլոբժեգ քաղաքի Ս․ Ժերոմսկովո այգու մոտ։

## Տվյալներ
Հուշարձանի հեղինակը վրոցլավցի քանդակագործ Ադոլֆ Կոգելն է։ Հանդիսավոր բացումը տեղի է ունեցել 1980 թվականի հուլիսի 13-ին՝ Կոլոբժեգ հանգստյան գոտում՝ գեներալ Սիկորսկովի փողոցում։

Հուշարձանը տեղադրվել է՝ ի պատիվ լեհական բանակի շարքերում երկրորդ համաշխարհային պատերազմում մասնակցած սանիտարուհիների, որոնք Կարմիր Բանակի հետ միասին 1945 թվականի գարնանը պայքարել են Պոմերանիա շրջանի համար։

## Նկարագրություն
Ոչ բարձր պատվանդանի վրա տեղադրված է բրոնզե երկու մարմին, որոնցից մեկը լեհական զինվորական համազգեստով աղջիկ է՝ կարմիր խաչով սանիտարական պայուսակն ուսին գցած, օգնություն է ցույց տալիս վիրավոր զինվորին։ Գլխավոր կերպարի համար մանրօրինակ է հանդիսացել լեհական բանակի շարքային սանիտարուհի Էվելինա Նովակը  , որը զոհվել է 1945 թվականի մարտին՝ Կոլոբժեգի համար մղվող մարտերում, երբ փորձել է վիրավոր զինվորին հանել մարտի դաշտից։

Հուշարձանը նախագծվել է այնպես, որ արևի ճառագայթները երբեք չեն լուսավորում սանիտարուհու երեսը՝  շեշտելով զինվորական դժվարությունների  միջով անցած պատերազմի հերոսների խոժոռ հայացքը։

## Պատկերասրահ

Kolobrzeg-pomnik-Sanitariuszki-p-080428-060.jpg
Kolobrzeg-pomnik-Sanitariuszki-l-080428-062.jpg
Kolobrzeg-pomnik-Sanitariuszki-back-080428-059.jpg
Pomnik Sanitariuszki w Kołobrzegu-Aw58.JPG
Kolobrzeg-pomnik-Sanitariuszki-tablica-info-080428-063.jpg
Pomnik Sanitariuszki w Kołobrzegu (Aw58).JPG


## Ծանոթագրություններ

## Արտաքին հղումներ
* Pomnik Sanitariuszki (Kołobrzeg)

Կատեգորիա:1980 հիմնադրումներ
Կատեգորիա:Երկրորդ համաշխարհային պատերազմի հուշարձաններ
Կատեգորիա:Լեհաստանի հուշարձաններ
Կատեգորիա:Կանանց հուշարձաններ
Անխելա Գուռիա

**Անխելա Գուռիա** (, ), մեքսիկացի քանդակագործ։ Եղել է Արվեստի ակադեմիայի առաջին կին անդամը։ Հայտնի է իր աչքի ընկնող քանդակով՝ «Սենյալով», որը տասնութ մետրանոց աշխատանք է՝ ստեղծված 1968 թվականի օլիմպիական խաղերի համար։ Ապրում և աշխատում է Մեխիկոյում։

## Կյանք
Գուռիան ծնվել է Մեխիկոյում, շատ ավանդական ընտանիքում (Չիապասից)։ Նրա հայրը՝ Խոսե Մարիա Խուրիան, շատ խիստ է եղել՝ չթողնելով կնոջը տանից հեռու մնալ առանց իրեն։ Նա ուներ 1 տղա և չորս աղջիկ, սակայն կցանկանար աղջիկների փոխարեն ունենալ ավելի մեծ թվով տղաներ։ Անխելը նրանց երեխաներից վերջինն էր։

## Կարիերա
Գուռիան մեկն է մեքսիկացի ամենաբեղմնավոր քանդակագործներից։ Նա իր կարիերան սկսել է 1960-ական թվականներին՝ ձգտելով հասնել հաջողության և ճանաչման։ Խուրիան իրեն բացաահայտում է Մեխիկոյի տարբեր մասերում գտնվող աչքի ընկնող հասարակական գործերով։

1952 թվականին Մեխիկոյում վեց տարի աշակերտել է Հերման Կուետոյին։ Ավելի ուշ Խուրիան աշխատել է ձուլման վրա Մարիո Զամորայի ղեկավարությամբ Աբրահամ Գոնսալեսի և Մոնտիելյա Բլանկի արվեստանոցում։ Սակայն կնոջ համար դեռևս դժվար էր քանդակագործությամբ լրջորեն զբաղվելը, այդ պատճառով նա իր աշխատանքները մակագրում էր որպես Ալբերտո Ուրիա։ Դա վերաբերում էր նրան պատվիրած առաջին աչքի ընկնող ստեղծագործությանը, որ կոչվում էր *La famila obrera*, որն արված էր 1965 թվականին։ Երբ մրցույթի կազմակերպիչներն իմանում են, որ նա կին է, հրաժարվում են, քանի որ այդ ժամանակ դա կանանց համար անիմաստ աշխատանք էր համարվում։

## Ծանոթագրություններ

Կատեգորիա:20-րդ դարի նկարչուհիներ
Կատեգորիա:Մեքսիկացի կին արվեստագետներ
Կատեգորիա:Մեքսիկացի կին քանդակագործներ
Կատեգորիա:Մեքսիկացի նկարչուհիներ
Խոսարան

[thumb|right|300px|[Մադրիդի Սան Ֆելիպե էլ Ռեալ վանքը]]
**Խոսարան**, **բարբաջարան** (), կամ **բանավեճի հասարակություն** (), վայր կամ կազմակերպություն, որտեղ քննարկումը գործունեության հիմնական տեսակն է, այն էլ այն պարագայում, որ նման քննարկումների արդյունքում ոչ միշտ են ամփոփիչ որոշումներ կայացվում կամ գործողություններ արվում։ Խոսարանները կարող են ունենալ ոչ արդյունավետ, բյուրոկրատական կամ սեփական շահերը սպասարկող երևույթի համբավ և, հետևաբար, չվայելել որևէ հարգանք և չունենալ որևէ ազդեցություն։

*Խոսարան* եզրը որպես կանոն օգտագործվում է նվաստացուցիչ կամ նսեմացնող իմաստով։ Բացի այդ, երբեմն խոսարան են անվանում նաև ակնհայտ ապարդյուն քննարկումները։

Եզրը կիրառվում է բազմաթիվ քաղաքական ֆորումների վերաբերյալ, այդ թվում են նաև այնպիսի վերպետական մարմինների, ինչպիսիք են Ազգերի լիգան, ՄԱԿ-ը, Եվրոպական խորհրդարանը, Եվրոպական քաղաքական համագործակցությունը, Հարավարևելյան Ասիայի պետությունների ասոցիացիան, Աֆրիկայի միասնության կազմակերպությունը, ինչպես նաև Ուելսի Ազգային Ժողովի կամ Անգլիայի շրջանների ազգային ժողովների տեսակի ինքնուրույն կոչված մարմինները։

## Ծանոթագրություններ

Կատեգորիա:Սահմանադրական իրավունք
Կատեգորիա:Քաղաքական տերմինաբանություն
Կես վան Դոնգեն

**Կես վան Դոնգեն** (, իրական անունը՝ , ), հոլանդացի նկարիչ, ֆովիզմի հիմնադիրներից մեկը։ Առավել հայտնի է որպես կանանց ոճավորված դիմանկարների հեղինակ։

## Կենսագրություն
1892-1897 թվականներին ուսանել է Ռոտերդամի գեղարվեստի թագավորական ակադեմիայում․ այդ ժամանակվանից Վան Դոնգենի ստեղծագործության մեջ մնացել են մատրոսների և մարմնավաճառների մասնակցությամբ տեսարանների բազմաթիվ էսքիզներ, որոնք նկարչի կողմից արվել են կարմիր լապտերների քաղաքային թաղամասում։

1899 թվականից Վան Դոնգենն ապրել է Փարիզում՝ մասնակցելով տարբեր ցուցահանդեսների, այդ թվում՝ 1905 թվականի հայտնի աշնանային սալոնում։ Նա նաև ծաղրանկարներ է նկարել Փարիզի *La Revue blanche* թերթի համար։

1926 թվականին նկարազարդել է Վիկտոր Մարգերիտի սկանդալային «Ամուրին» վեպի ֆրանսիական հրատարակությունը ()։

1929 թվականին Վան Դոնգենը ստացել է Ֆրանսիայի քաղաքացիություն։ Նրա վերջին աշխատանքները (այդ թվում, մասնավորապես, Բրիժիտ Բարդոյի 1958 թվականի դիմանկարը) առևտրային հաջողություն էին վայելում, սակայն քիչ էին հիշեցնում նրա կարիերայի սկզբի էրոտիզմի և վառ գույների մասին։

Վան Դոնգենի վեց աշխատանքներ առկա են Պետական Էրմիտաժում։

## Ծանոթագրություններ

## Արտաքին հղումներ
* Произведения ван Донгена в проекте Artcyclopedia

Կատեգորիա:20-րդ դարի ֆրանսիացի նկարիչներ
Կատեգորիա:Հոլանդացի նկարիչներ
Կատեգորիա:Հոլանդացի փորագրիչներ
Կատեգորիա:Ֆովիզմ
Կատեգորիա:Ֆրանսիացի դիմանկարիչներ
Կատեգորիա:Պոստիմպրեսիոնիստ նկարիչներ
Կատեգորիա:Հոլանդացի արվեստագետներ
Կատեգորիա:Հոլանդացի գրաֆիկներ
Կատեգորիա:Երկարակյացներ
Յոդ (բժշկական կիրառում)

**Յոդ**, դեղամիջոց է։ Յոդի անբավարարության դեպքում այն կարող է կիրառվել բերանացի կամ միջմկանային ներարկման եղանակով։ Որպես հականեխիչ՝ այն կիրառվում է թաց վերքերի կամ վիրահատական միջամտությունից առաջ մաշկի ախտահանման նպատակով։

Ընդհանուր կողմնակի ազդեցությունները ներառում են մաշկի գրգռումը և գունազրկումը։ Բերանացի ընդունման կամ ներարկման դեպքում կողմնակի ազդեցություններն են՝ ալերգիկ ռեակցիաները, խպիպը և վահանագեղձի դիսֆունկցիան։ Հղիության ընթացքում յոդի օգտագործումը խորհուրդ է տրվում իրականացնել այն տարածաշրջաններում, որտեղ դիտվում է յոդի անբավարարություն, այլ դեպքերում կիրառումը խորհուրդ չի տրվում։ Յոդը օրգանիզմի կարևորագույն միկրոէլեմենտներից է։

1811 թվականին Բերնար Կուրտուան կարողացավ յոդ անջատել ծովային ջրիմուռներից, իսկ 1820 թվականին Ժան Ֆրանսուա Կոիդետը յոդի օգտագործումը կապեց խպիպի չափերի հետ։ Ի սկզբանե այն օգտագործվում էր որպես հակաինֆեկցիոն և խպիպի բուժման միջոց։ Այն ներառված է Առողջապահության համաշխարհային կազմակերպության գլխավոր դեղերի ցանկում՝ որպես առողջապահական համակարգում անհրաժեշտ ամենաարդյունավետ և անվտանգ դեղամիջոց։ Կերակրի յոդով աղը, որը հայտնի է որպես յոդացված աղ, հասանելի է շուրջ 110 երկրներում։ Այն  տարածաշրջաններում, որտեղ սննդի մեջ յոդի պարունակությունը ցածր է, յոդի մեկանգամյա կիրառման դեղաչափը արժե 0․32 դոլար։

## Միացություններ
Յոդ պարունակող մի շարք միացություններ օգտագործվում նաև բժշկական տեսանկյունից։

* Կալիումի յոդիդ (հավելում)
* Լյուգոլի լուծույթ (հավելում և հականեխիչ)
* Պովիդոն յոդ
* Յոդհեքսոլ 
* Ամիդոտրիզադ (կոնտրաստային նյութ)
* Մեգլումին յոտրոքսատ (կոնտրաստային նյութ)
* Ռադիոակտիվ յոդ
* Յոդի լուծույթ
* Այսպես կոչված «նորածին յոդ»
* Յոդպանոիկ թթու (կոնտրաստային նյութ)
* Ամիոդարոն (կոնտրաստային նյութ կամ էլ 30 % կոնտրաստային նյութից)

## Ծանոթագրություններ
Մովսես Աճեմով

**Մովսես Աճեմով** (), ռուս քաղաքական գործիչ, Սահմանադիր դեմոկրատական կուսակցության անդամ։

## Կենսագրություն
Մովսես Աճեմովը ծնվել է 1878 թվականի հունվարի 25-ին Դոնի Նախիջևան քաղաքում։ Ազգությամբ հայ է, եղել է Հայ Առաքելական Եկեղեցու ծխական։ Սովորել է Նոր Նախիջևանի հոգևոր սեմինարիայում, ապա՝ Դոնի Ռոստովի գիմնազիայում և Լազարյան ճեմարանում, որն ավարտել է 1897 թվականին։ 1903 թվականին ավարտել է Մոսկվայի համալսարանի բժշկական ֆակուլտետը և 1904 թվականին էքստեռն քննություններ է հանձնել նույն համալսարանի իրավաբանական ֆակուլտետում։ Մնացել է վերոհիշյալ ուսումնական հաստատությունում Քրեական իրավունքի և դատավարության ամբիոնում պատրաստվելու համար, միաժամանակ նաև դատապաշտպանի օգնական է աշխատել Մոսկվայի դատական պալատում։ Որպես կրտսեր բժիշկ Կարմիր խաչի շարժական հիվանդանոցում՝ մասնակցել է 1904-1905 թվականների Ռուս-ճապոնական պատերազմին։

1906 թվականից Սահմանադիր դեմոկրատական կուսակցության անդամ է։ 1906 թվականին ընտրվել է Պետդումայի երկրորդ գումարման անդամ՝ Ռոստով Դոնի կողմից։ 1907 թվականին ընտրվել է Դումայի երրորդ գումարման անդամ՝ Դոնի զորքեր շրջանի կողմից։ Բյուջետային, դատական հանձնաժողովի և անձի անձեռնմխելիության հարցերով հանձնաժողովի անդամ է։

1917 թվականի Փետրվարյան հեղափոխությունից հետո եղել է Արդարադատության նախարարության ժամանակավոր կառավարության կոմիսար։

## Ծանոթագրություններ

## Գրականություն
* Государственная дума Российской империи, 1906—1917 : Энциклопедия. Москва : Российская политическая энциклопедия, 2008. С. 9—10. ISBN 978-5-8243-1031-3.
* 3-й созыв Государственной Думы: портреты, биографии, автографы. — Санкт-Петербург: издание Н. Н. Ольшанскаго, 1910.

Կատեգորիա:Ռուս քաղաքական գործիչներ
Կատեգորիա:Մոսկվայի պետական համալսարանի շրջանավարտներ
Կատեգորիա:Լազարյան ճեմարանի սաներ
Հյուրատուն

**Հյուրատուն** (), զբոսաշրջության ոլորտում լայնորեն տարածում գտած հասկացություն, նման է հյուրանոցին։ Ի տարբերություն հյուրանոցի, հյուրատունն ունի մի շարք պարամետրեր, որոնք կեցության պայմանները մոտ են դարձնում տնայինին։

Հյուրատունը առանձնատուն է, որի սեփականատերն այն վարձով (վարձակալությամբ) է տալիս ամբողջությամբ կամ առանձին սենյակներով։ Հաճախ, անձամբ սեփականատերը և նրա ընտանիքը ապրում են նույն առանձնատանը, սակայն տարբեր հարկերում կամ տան առանձին հատվածում։ Տարատեսակ ծառայությունների տրամադրմամբ հյուրատան սեփականատերը գործում է իր հայեցողությամբ և վերահսկվում է բազմաթիվ պետական կառույցների կողմից, որոնց վերահսկողության ներքո են նաև հյուրանոցները։ Այս ամենն ունի իր դրական և բացասական կողմերը։

Հարկայնությունը և բնակելի առանձնատների տարածքը, ինչպես նաև սենյակների և համարների քանակը չեն կանոնակարգվում։ Սակայն, հիմնականում, դրանք երկհարկանի կամ եռահարկ շենքեր են, որոնց ընդհանուր մակերեսը կազմում է մոտ 400 մ² և սենյակների քանակը մոտավորապես՝ 10-20: Հյուրատան ազատ տարածքը, որը հիմնական մասն է կազմում, զբաղեցնում է հենց սեփականատերը։


Altmõisa külalistemaja.jpg|Հյուրատուն «Ալթմիսա» Էստոնիայում
USCG Kodiak Guest House, Alaska.jpg|Հյուրատուն Կադյակում (Ալյասկա, ԱՄՆ)
Guest houses of Sarab, East Azerbaijan.jpg|Հյուրատուն Սերաբում (Իրան)
Basque house Guipuscoa.jpg|Հյուրատուն «Լեսո» (Իսպանիա)
House in the Clouds.jpg|«Տուն ամպերի մեջ» (Անգլիա)


## Տես նաև
* Հյուրանոց
* Հոսթել

## Ծանոթագրություններ

Կատեգորիա:Զբոսաշրջություն
Կատեգորիա:Հյուրանոցներ
Կատեգորիա:Հյուրանոցների տեսակներ
Կատեգորիա:Հոսթելներ
Ջավախք (գիրք)

**«Ջավախք»** (, ), Հայկական ճարտարապետությունն ուսումնասիրող կազմակերպության կողմից 2006 թվականին հրատարակված «ՀՃՈՒ գիտական ուսումնասիրություններ» շարքի թվով 9-րդ գիրքը (Գիրք Թ)։ Այն հեղինակել է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է Ջավախքի շուրջ 100 բնակավայրերի պատմությունը։ Այս գրքի հրատարակումով փաստական նյութի համալիր ուսումնասիրության հիման վրա ներկայացված է Պատմական Հայաստանի Գուգարք նահանգի Ջավախք գավառի բնակավայրերի և պատմական հուշարձանների պատմությանը։ Առանձնահատուկ տեղ է հատկացված երկրամասում պահպանված վիմագրերի վերլուծություններին։ Հասցեագրված է հայ և վրաց ժողովուրդների պատմությամբ և մշակույթով հետաքրքրվողներին և ընթերցող լայն հասարակությանը։ Ներկայացված են նաև բովանդակությանն առնչվող արժեքավոր լուսանկարներ։

«Ջավախք» գիրքը հրատարակվել է Հայկական ճարտարապետությունն ուսումնասիրող կազմակերպության գիտական խորհրդի երաշխավորությամբ և տպագրվել ՀՀ ԳԱԱ «Գիտություն» հրատարակչությունում։ Աշխատության հրատարակումը հովանավորել է Անուշ Զաքարյանը, Լիա Սերեդյանը, Արթուր Սերեդյանը, Ջանեթ Զաքարին, Իրմա և Մայքլ Մակարները, Օդրի և Վահան Գրեգորները, Արաքս և Գևորգ Ոսկանյանները, Ֆրիդա և Իսահակ Վարդանյանները, Մարգրեթ և Արմեն Հախնազարյանները։ Գիրքը նվիրվում է Արցախի Հանրապետության անկախության հռչակման 15ամյակին։

## Տես նաև
* Հայկական ճարտարապետությունն ուսումնասիրող հիմնադրամ
* Սամվել Կարապետյան

## Ծանոթագրություններ

Կատեգորիա:Հայերեն գրքեր
Կատեգորիա:Ռուսերեն գրքեր
Կատեգորիա:Անգլերեն գրքեր
Կատեգորիա:ՀՃՈՒ գիտական ուսումնասիրություններ (գրքաշար)
Կատեգորիա:Գրքեր Հայաստանի պատմության մասին
Կատեգորիա:Հայ-վրացական հարաբերություններ
Կատեգորիա:Ջավախք
Կատեգորիա:2006 գրքեր
Կատեգորիա:Գուգարք
Սիրային տեսարան (նկար, Ջուլիո Ռոմանո)

«**Սիրային տեսարան**», վերածննդի դարաշրջանի իտալացի նկարիչ և ճարտարապետ Ջուլիո Ռոմանոյի նկարն Էրմիտաժի հավաքածուից։
## Նկարագրություն
[200px|մինի|ձախից|Ջուլիո Ռոմանո, Մադոննան կատվի հետ, Կապոդիմոնտե թանգարան, [Նեապոլ]]
Նկարում պատկերված են մահճակալում գրկախառնված մերկ սիրահարներ, որոնց դռան ետևից ծածուկ հետևում է ծեր սպասուհին։ Մահճակալը զարդարված է երկու ոչ մեծ խորաքանդակներով՝ միանգամայն պոռնոգրաֆիկ բնույթի. ձախից պատկերված է սատիր, որը կենակցում էր այծի հետ, աջից՝ սատիր, որը կենակցում էր կնոջ հետ։

## Պատմություն
Աշխատանքը թվագրվում է 1524-1525 թվականներ, իսկ ստեղծման վայրն անհայտ է, քանի որ նկարիչը 1524 թվականին լքել է Հռոմը, իսկ հաջորդ տարի տեղափոխվել Մանտովա, որտեղ և աշխատել է մեծ պատվերների վրա։

Կատուն, որը թաքնված է Ռոմանոյի սիրահարների մահճակալի տակ, պատկերված է նաև «Մադոննան կատվի հետ» նկարում (Իտալիայի Կապոդիմոնտե թանգարան), ստեղծված 1522-1523 թվականներին, այն ժամանակ, երբ նկարիչը դեռ գտնվում էր Հռոմում։

Նկարը գնել է Եկատերինա II-ը Լոնդոնում Տ. Ջենկինսից, Ֆ. Ռեյֆենշտենի միջնորդությամբ։ 1780 թվականի սեպտեմբերի 8-ին գրված նամակում, որը հասցեագրված էր Տ. Փիթին, Համիլթոնը գրում է, որ Ջենկինսը Ռուսաստանի կայսրուհուն շատ նկարներ է վաճառել. «Ջուլիո Ռոմանո, ենթադրում եմ, հավաքածուի լավագույնները»։

Սկզբում նկարն արվել է փայտի վրա, ապա 1834 թվականին Ա. Միտրոխինի կողմից տեղափոխվել է այն կտավի համար։ Քանի որ, նկարը մինչև 1920 -ական թվականների սկզբները չի ցուցադրվել, և անփույթ են եղել նրա պահպանման հարցում, այդ իսկ պատճառով այն բավականին վնասվածքներ ունի. երեք խոշոր պատռվածքներ կային կտավի վրա, որոնք հակառակ կողմից ամրացված էին կոշտ, պլաստիկ կպչուն ժապավենով։ Ջրաներկի շերտը նույնպես վնասված էր ինչպես Միտրոխինի աշխատանքից առաջ, այնպես էլ հետո։
## Անվան ստուգաբանություն
Սյուժեի տարբեր մեկնաբանությունների պատճառով նկարը տարբեր անուններ է ունեցել նախքան ներկայիս անվանումը «Սիրային տեսարան»։

1773 թվականին Էրմիտաժի կատալոգում նկարը հիշատակվում է «Շքեղ տեսարան» անվամբ, Է. Կ. Լիպգարտն անվանել է այն «Սյուժե Բոկաչոյից», XIX դարի առաջին կեսերին նկարի վերականգնման ժամանակ այն կոչել են «Մարս և Վեներա», Էրմիտաժի կատալոգում, 1958 թվականին՝ «Ալեքսանդր և Դոքսանա», իսկ Նևերովը մեկնաբանել է այն «Զևս և Ալքիմենա» անվամբ։ Խարտը համարել է, որ նկարում պատկերված է սպասուհի, որը զգուշացնում է անհավատարիմ կնոջը՝ ամուսնու վերադարձի մասին։ Տորնտոն մեկ այլ վարկած է ներկայացրել, ըստ որի նկարում պատկերված է կուրտիզանուհի, որն ընդունել է իր հաճախորդին։

Լայն հասարակության առաջ նկարը «Սիրային տեսարան» անվանումով առաջին անգամ ցուցադրվել է 1920 թվականին, Ռուսաստանի ամենամեծ և աշխարհի նշանակալի թանգարաններից մեկի՝ Էրմիտաժի բացման ժամանակ։ Ցուցահանդեսի կատալոգում նշվել է. Ջուլիո Ռոմանոյին «Սիրային տեսարան» -ը այն նկարն է, որն ի վկայություն իտալացի գեղանկարիչ Ջորջո Վազարիի, եղել է արքայազն Վեսպասիան Գոնզագի սեփականությունը։

Ներկայումս նկարը ցուցադրվում է Մեծ (Հին) Էրմիտաժի 216 սրահում։

## Ծանոթագրություններ

Կատեգորիա:Էրմիտաժի նկարներ
Կատեգորիա:Մերկ կանանց պատկերով նկարներ
Կատեգորիա:Մերկ տղամարդկանց պատկերով նկարներ
Կատեգորիա:1525 նկարներ
Քլիքբեյթ

**Քլիքբեյթ**  ( <  «կտտոց» +  «խայծ»),  վեբ-բովանդակությունը նկարագրող նվաստական տերմին է, որի նպատակը առցանց գովազդի հասույթ ստանալն է, հատկապես՝ տեղեկատվության որակին կամ ճշգրտությանը վնաս հասցնելով։

## Նկարագիր
Օգտագործում է սենսացիոն վերնագրեր, գլխագրեր, գրավիչ պատկերներ կամ հղումներ՝ սեղմումների քանակի ավելացնելու և նյութը համացանցում՝ մասնավորապես սոցիալական ցանցերում տարածելու նպատակով։ Նպատակը ոչ թե նյութը լավագույն ձևով ընթերցողին փոխանցելն է, այլ էջ մտնելն ու հավանումներ հավաքելը։ Ընթերցողի ուշադրությունը գրավելու և հրապարակման վրա սեղմելու համար օգտագործվում են կեղծ, հոդվածի նյութին չառընչվող վերնագրեր։

Վերնագիր խայծը, որպես կանոն աշխատում է հետաքրքրության բավարարման խզման վրա՝ ներկայացնում է բավարար տեղեկություն, որ գրավի ուշադրությունը, բայց ոչ այնքան, որ առանց հղման նիջոցով կայք մտնելու բավարարի հետաքրքրասիրւթյունը։

## Վերնագրերի բնորոշ գծեր
* Վերնագիրը կազմվում է այնպես, որ ընթերցողը հետաքրքրվի, բայց տեղեկատվության իմաստը չհասկանա,
* ընթերցողի հետ երկխոսության պատրանք ստեղծելու համար օգտագործվում են ցուցական դերանուններ (*«սա», «այն», «դրանք»*),
* ընթերցողին դիմում են «դու»-ով,
* կան հակասություններ, որոնք ուղղված է ընթերցողից շփոթեցնելուն կամ զգացմունքային արձագանք առաջացնելուն,
* ընթերցողին մարտահրավեր են նետում (օրինակ՝ *«Չե՛ս հավատա»*),
* բազմաթիվ և չարդարացված հարցական և բացականչական նշանների օգտագործում,
* բազմաթիվ մակդիրների օգտագործում,
* նկարագրված նյութի նշանակության չափազանցում,
* վերնագրերում առօրյա խոսքի արտահայտություններիօգտագորխում,
* զարմանք և հրճվանք արտահայտող թերի նախադասություններ,
* հրամայական եղանակի օգտագործում,
* գրավիչ կամ ցնցող լուսանկարների օգտագործում,
* հայտնի անձանց մահվան կամ դժբախտ դեպքերի կեղծ հիշատակումներ,
*շահույթի, հեշտ դրամ վաստակելու, մեծ խնայողութան խոստում, անվճար կամ անսովոր ապրանքների առաջարկներ,
* ինչ-որ գաղտնիքով կիսվելու խոստում, որի իմացությունից մեծ օգուտ է սպասվում։

## Ծանոթագրություններ

## Արտաքին հղումներ
* Как вас заставляют кликнуть по заголовку. Что такое кликбейт и как он прижился в России 
* Словарь года. Чем обогатился русский язык в 2016 году 

Կատեգորիա:Գովազդ
Կատեգորիա:Սոցիալական ցանցեր
Գեորգի Սարգսյանց

**Գեորգի Գեորգիի Սարգսյանց** (), հայկական ծագմամբ ռուսաստանաբնակ մարզական լրագրող և հեռուստամեկնաբան, որը հայտնի է «Футбольное обозрение» հաղորդման, մարզական խոշորագույն իրադարձությունների հեռուստատեսային ու ռադիոմեկնաբանությունների շնորհիվ։ Ռուսաստանի Դաշնության մշակույթի վաստակավոր գործիչ։

## Կենսագրություն
Գեորգի Սարգսյանցը ծնվել է 1934 թվականի մարտի 16-ին Մոսկվայում։ Սովորել է Մոսկվայի միջազգային հարաբերությունների պետական ինստիտուտում։ 1954 թվականին Արևելագիտության ինստիտուտի և Մոսկվայի միջազգային հարաբերությունների պետական ինստիտուտի միավորումից հետո տեղափոխվել է Լենինգրադի պետական համալսարանի բանասիրական ֆակուլտետի լրագրության բաժին։

Առաջին աշխատանքային փորձերը կատարել է «Батумский рабочий», «Москва — Волга» թերթերում, Մոսկվայի անվան ջրանցքի տպագիր օրգանում, «Физкультура и спорт» ամսագրում։ ԽՍՀՄ պետական հեռուստառադիոյում աշխատել է 1959 թվականից։ Եղել է մեկնաբան, որ վարել է բռնցքամարտին, ֆուտբոլին, գեղասահքին նվիրված ռեպորտաժներ։ 1960 թվականին առաջին անգամ որպես մեկնաբան եթերում վարել է Ֆիզկուլտուրնիկի օրվան նվիրված շքերթը։

Վարել է թեմատիկ ակնարկներ «Время» հաղորդման շրջանակնրում, «Գոլեր, միավորներ, վայրկյաններ» (), «Футбольное обозрение» հաղորդումները։ Մեկնաբանել է 15 Օլիմպիական խաղեր, ֆուտբոլի աշխարհի և Եվրոպայի ավելի քան 30 առաջնություններ, ինչպես նաև բռնցքամարտի, ծանրամարտի, բիաթլոնի և գեղասահքի մրցաշարեր։ Դարձել է առաջին սպորտային մեկնաբանը, որ արժանացել է Ռուսաստանի մշակույթի վաստակավոր գործչի կոչում։ Հետագայում աշխատել է որպես հեռուստատեսային մեկնաբան «Եվրոսպորտ-Ռուսաստան» ալիքում։ 1990-ական թվականների վերջին և 2000-ական թվականների սկզբին Առաջին ալիքում աշխատել է որպես հեռուստահեռարձակումների մեկնեբան իր գործընկերների հիվանդության կամ մայրաքաղաքից նրանց բացակայության դեպքում։

Գեորգի Սարգսյանցը մահացել է 2011 թվականի մայիսի 5-ին՝ երկարատև հիվանդությունից հետո, Մոսկվայի Բոտկինի անվան հիվանդանոցում։ Թաղվել է Նովոդևիչյան գերեզմանատանը։

## Ծանոթագրություններ

## Արտաքին հղումներ
* 
* 
* Мамулов С. С. Удивительный народ из страны чудес. — Кн. 4. — М., 2005.
* Григорян А.Г. Стон Саркисьянца, как гол Маркарова, стал символом нашего футбола. - Газета «Урарту» - №28 2002 г.

Կատեգորիա:Հայ լրագրողներ
Կատեգորիա:Հայ հեռուստամեկնաբաններ
Կատեգորիա:Հայկական ծագմամբ ռուսներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս հաղորդավարներ
Կատեգորիա:Ռուսաստանի Դաշնության մշակույթի վաստակավոր գործիչներ
Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ
Կատեգորիա:Սանկտ Պետերբուրգի պետական համալսարանի շրջանավարտներ
Անա Մարիա Մատուտե

**Անա Մարիա Մատուտե** (, ), իսպանացի գրող, «50-ական թվականների սերունդ»։

## Կենսագրություն
Ծնվել է Բարսելոնայում, անձրևանոցների արտադրության գործարանի տիրոջ՝ Ֆակունդո Մատուտեի () ընտանիքում հինգ երեխաներից երկրորդն էր։

Երբ ութ տարեկանում աղջիկը կյանքի և մահվան եզրին էր՝ երիկամը խոցած վարակի պատճառով, տատն ու պապը նրան վերականգնման համար տեղափոխեցին Մանսիլիա դե լա Սերրա՝ Լոգրանոյի հարավ-արևմտյան մասում գտնվող փոքրիկ քաղաք։ Հետագայում գրողի որոշ ստեղծագործություններում գործողությունների վայրը նման տեղանք կլինի։

:

Երբ նա տասը տարեկան էր, քաղաքացիական պատերազմ սկսվեց, որը մեծ ազդեցություն է գործել ապագա գրողի աշխարհայացքի ձևավորման վրա, նա ականատես է դարձել ոչ միայն երկու կողմերի միջև ընթացող պայքարին, այլև յուրաքանչյուր բնակչի մեջ աճող ներքին ագրեսիային։

1952 թվականի նոյեմբերի 17-ին Անա Մարիա Մատուտեն ամուսնացել է գրող Ռամոն Էուխենիո դե Գոյկոեչեյի () հետ։ Շուտով ծնվել է նրանց որդին՝ Խուան Պաբլոն, որին Անան նվիրել է մի շարք մանկական պատմվածքներ։ 1965 թվականին ամուսինները բաժանվել են, և այդ ժամանակների օրենքի համաձայն՝ նրան արգելված էր տեսնել որդուն։

Մահացել է 2014 թվականի հունիսի 25-ին, Բարսելոնայի հիվանդանոցում, կարդիոռեսպիրատոր ճգնաժամից հետո։

Թաղված է Մոնժուիկի գերեզմանոցում () Բարսելոնայում։

## Հիմնական ստեղծագործություններ
### Վեպեր
# *Los abel. — Barcelona: Destino, 1948* - Նադալի մրցանակի կարճ ցանկում
# *Fiesta al Noroeste. — Madrid: Afrodisio Aguado, 1953* - «Premio Café Gijón» մրցանակ
# *Маленький театр / Pequeño teatro. — Barcelona: Planeta, 1954*
# *En esta tierra. — Barcelona: Éxito, 1955*
# *Los hijos muertos. — Barcelona: Planeta, 1958* - Քննադատների մրցանակ () և գրականության ազգային մրցանակ ()
# *Primera memoria. — Barcelona: Destino, 1960* - Նադալի մրցանակ Algunos muchachos. — Barcelona: Destino, 1964.
# *Los soldados lloran de noche. - Barcelona: Destino, 1964*
# *La trampa. — Barcelona: Destino, 1969*
# *La torre vigía. — Barcelona: Lumen S.A., 1971*
# *Luciérnagas. — Barcelona: Destino, 1993*
# *Olvidado rey Gudú. - Madrid: Espasa Calpé, 1996*
# *Aranmanoth. — Madrid: Espasa Calpé, 2000*
# *Paraíso inhabitado. — Madrid: Espasa Calpé, 2010*

### Պատմվածների ժողովածու
* *El tiempo* / «Ժամանակ» (1957)
* *El arrepentido* / «Զղջացողը» (1961)
* *A la mitad del camino* / «Ճանապարհի կեսին» (1961)
* *Historia de la Artámila* / «Արտամիլայի պատմությունները» (1961)
* *El río* / Գետը (1963)
* «Տարօրինակ տղաները» (1968)

## Ճանաչում
* «Մոլորակ» հրատարակչության մրցանակ (1954): 
* Նադալի մրցանակ՝ 1959 թվական։ 
* Իսպաներենի թագավորական ակադեմիայի անդամ (1996, (Ակադեմիայի երերքարյուր տարվա պատմության մեջ՝ երրորդ կինըերրորդ կինը)։ 
* Միգել դե Սերվանտեսի մրցանակ (2010, ինչպես նաև երրորդ կինը՝ ով արժանացել է իսպանալեզու գրականության այդ գլխավոր մրցանակին)։

## Ծանոթագրություններ

## Արտաքին հղումներ
* Պաշտոնական կայք.  — .

Կատեգորիա:20-րդ դարի վիպասաններ
Կատեգորիա:20-րդ դարի կին գրողներ
Կատեգորիա:Իսպանացի գրողներ
Կատեգորիա:Իսպանացի մանկագիրներ
Կատեգորիա:Սրտամկանի ինֆարկտից մահացածներ
Սեյրան Օսիպով

**Սեյրան Օսիպով** (), խորհրդային ֆուտբոլիստ, հարձակվող։

## Խաղացողի կարիերա
Սեյրան Օսիպովը տասնմեկ տարեկանում ծնողների հետ Հրազդանից տեղափոխվել է Պյատիգորսկ։ Դպրոցում սովորելու տարիներին գրանցվել է թեթև ատլետիկայի խմբակում, բայց գրեթե անմիջապես տեղափոխվել է խուտբոլի խմբակ (մարզիչներ՝ Ի․ Սերոշտան, Ն․ Բրաժկին)։ Շատ է մարզվել, խաղացել է որպես հարձակվող։ Դպրոցն ավարտելուց հետո՝ 1979 թվականին, ընդգրկվել է «Մաշուկի» կազմում։

1980 թվականին տեղափոխվել է Ստավրոպոլի «Դինամո», որը հանդես էր գալիս առաջին լիգայում։ «Դինամոյի» կազմում խաղալիս անցել է բանակային ծառայությունը։ Զորացրվելուց հետո վերադարձել է «Մաշուկ»։

1985 թվականին Նիկիտա Սիմոնյանն Օսիպովին հրավիրել է Երևանի «Արարատ», բայց չլուծված կենցաղային խնդիրների պատճառով Օսիպովը շուտով վերադարձել է Ստավրոպոլ։

1989-1990 թվականներին խաղացել է Բուլղարիայի Պազարջիկ քաղաքի (Ստավրոպոլի քույր-քաղաք) «Խեբիր» ակումբում։ Այնտեղ երկար չի մնացել ակումբում և բուլղարական լիգայում ֆուտբոլային ցածր մակարդակի պատճառով։ Ստավրոպոլում խաղալիս դարձել է ԽՍՀՄ առաջին լիգայի լավագույն ռմբարկուներից մեկը (91 գոլ) և «Դինամոյի» երկրորդ ռմբարկուն նրա ողջ պատմության ընթացքում (102 գոլ)։

ԽՍՀՄ բարձրագույն լիգայում Սեյրան Օսիպյանն անցկացրել է 9 հանդիպում և խփել մեկ գոլ, Ռուսաստանի բարձրագույն լիգայում՝ 45 հանդիպում և 10 գոլ։ Որպես խաղացող աչքի է ընկել տեխնիկական հմտությունների բարձր մակարդակով, եղել է արդյունավետ խաղացող հարձակվող։

Ֆուտբոլային կարիերան ավարտելուց հետո ապրել է Լեհաստանում, սկսել շինարարական բիզնես։

Սեյրան Օսիպովը մահացել է Ստավրոպոլում 2008 թվականի հունվարի 13-ին՝ վետերանների մարզման ժամանակ տեղի ունեցած սրտի նոպայից։ Թաղվել է Պյատիգորսկում։

## Ձեռքբերումներ
* ԽՍՀՄ առաջին լիգայի գավաթի դափնեկիր – 1990

## Հիշատակ
2009 թվականից սկսած Ստավրոպոլում ամեն տարի անցկացվում է Սեյրան Օսիպովի հիշատակին նվիրված մինի ֆուտբոլի մրցաշար վետերանների միջև։

## Ծանոթագրություններ

## Աղբյուրներ
* *Николенко Анатолий.* Снайпер из созвездия Стрельца // Футбольный курьер. — 1992. — № 1. — с.8-9.

Կատեգորիա:Արարատի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Ռուսահայ ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
ՀԽՍՀ ղեկավարություն

**ՀԽՍՀ ղեկավարություն**, Հայկական Խորհրդային Սոցիալիստական Հանրապետության ղեկավար կազմը։ Ֆորմալ առումով 1920-1938 թվականներին ՀԽՍՀ բարձրագույն օրենսդիր մարմինը Խորհուրդների Համագումարն էր, իսկ 1938 թվականից՝ միասնական Գերագույն խորհուրդը, որի պատգամավորներն ընտրվում էին չորս տարի ժամկետով (1979 թվականից՝ հինգ տարի ժամկետով)։ Սակայն փաստացի 1920 թվականին Հայաստանում խորհրդային իշխանության հաստատումից մինչև Վերակառուցումը իշխանությունը գտնվում էր Հայաստանի Կոմունիստական կուսակցության ձեռքում՝ որպես Խորհրդային Միության կոմունիստական կուսակցության մաս։ 1937 թվականի Սահմանադրությամբ Կոմկուսը հռչակվեց «աշխատավորների բոլոր կազմակերպությունների ղեկավարող մարմին», իսկ 1978 թվականի Սահմանադրությունն ամրապնդեց նրա «ղեկավարող և ուղղորդող դերը»։ Հայաստանի Կոմկուսի բարձրագույն մարմինը Կենտրոնական Կոմիտեն էր, իսկ Կոմկուսի Կենտրոնական Կոմիտեի առաջին քարտուղարը 1920-1990 թվականներին հանրապետության փաստացի առաջնորդն էր։ Բացի 1990 թվականի ընտրություններից, Գերագույն խորհրդի պատգամավորի բոլոր թեկնածուները ենթարկվում էին Հայաստանի Կոմկուսի ղեկավարության պարտադիր հավանությանը․ այլընտրանքային թեկնածուների առաջադրումը չէր թույլատրվում։ Գերագույն խորհուրդը մշտական գործող մարմին չէր․ նրա պատգամավորները տարեկան 2-3 անգամ գումարում էին մի քանի օր տևողությամբ նիստեր։ Ամենօրյա վարչական աշխատանքներն իրականացնելու համար Գերագույն խորհուրդը ընտրում էր մշտական հանձաժողով, որն իրականացնում էր հանրապետության կոլեկտիվ ղեկավարի գործառույթները։

Իրավիճակը փոխվեց 1990 թվականին, երբ Կոմկուսի ղեկավարող դերի մասին Սահմանադրության հոդվածը չեղյալ համարվեց, և սկսեց թույլատրվել այլընտրանքային թեկնածուների առաջադրումը։ 1990 թվականի հուլիսին Գերագույն խորհրդի ընտրություններում հաղթեց ընդդիմադիր Հայոց համազգային շարժումը, ինչից հետո Հայաստանում Կոմունիստական կուսակցության իշխանությունն ավարտվեց։ 1990 թվականի օգոստոսի 23-ին Հայկական ԽՍՀ Գերագույն խորհուրդը ընդունեց Հայաստանի անկախության հռչակագիրը, և Հայկական ԽՍՀ-ն վերանվանվեց Հայաստանի։ 1991 թվականի դեկտեմբերին ԽՍՀՄ փլուզման մասին համաձայնագրի կնքմամբ Հայաստանը հռչակվեց որպես անկախ պետություն։

## ՀԽՍՀ առաջնորդներ

## Տես նաև
* Հայաստանի Հանրապետության նախագահ

## Ծանոթագրություններ

Կատեգորիա:ԽՍՀՄ հանրապետություններ
Կատեգորիա:Խորհրդային կուսակցական գործիչներ
Կատեգորիա:Հայկական ԽՍՀ Գերագույն Խորհրդի պատգամավորներ
Կատուն և խոհարարը

**«Կատուն և խոհարարը»**, Իվան Անդրեևիչ Կռիլովի առակներից մեկը։ Այս առակը ներառված է առակների այն շարքի մեջ, որոնք նվիրված են 1812 թվականի Հայրենական պատերազմին (բացի այս առակից, շարքի մեջ ընդրկված են «Անջատում», «Ագռավն ու հավը», «Գայլը շնանոցում», «Գումակ», «Գայլաձուկը և կատուն» առակները)։

## Սյուժե
Առակի սյուժեի համաձայն՝ խոհարարը գնում է գինետուն և Վասկային թողնում՝ ուշադրությամբ հետևելու և մկներից պաշտպանելու սննդամթերքի պաշարները։ սակայն կատուն ոչ միայն չի հետևում, այլև հենց ինքն է ուտում այդ պաշարների մի մասը։ Այսպիսով՝ կատուն ուտում է կարկանդակը, հերթը հասնում է աքաղաղին։

Երբ խոհարարը տեսնում է պաշարները, որոնց մի մասը չկար, զայրանում է կատվի վրա։ Ընդ որում՝ խոհարարը չի նկատում, որ քանի դեռ ինքը զայրանում է կատվի վրա, նա արդեն ուտում է սննդամթերքի մնացած մասը։

## Կապը 1812 թվականի հետ
Կիրպիչնիկովի կարծիքով՝ առակն արտացոլում է գրողի դժգոհությունը Միխայիլ Բարկլայ-դը-Տոլիի դանդաղաշարժության հետ։ Գրված է Միխայիլ Կուտուզովին՝ գլխավոր հրամանատար նշանակելու նախօրեին, վերաբերում է 1812 թվականի հայրենական պատերազմի սկզբում տեղի ունեցած իրադարձություններին։ Միևնույն ժամանակ, խորհրդային գրականագետ Միխայիլ Բրիքսմանը նշել է, որ առակի առաջին ընթերցումը տեղի է ունեցել դեռևս 1812 թվականի մարտին «Ռուսերեն խոսքի սիրահարների զրույց». այդ կերպ հավաստիացնում է, որ այս առակը չի կարող որևէ կապ ունենալ Միխայիլ Բարկլայ-դը-Տոլիի հետ։

## Թևավոր խոսք՝ առակից
Առակից թևավոր խոսք է դարձել այս նախադասությունը. «Իսկ Վասկան լսում և ուտում է»։ Օգտագործվում է այնպիսի իրավիճակներում, երբ որևէ մեկը մյուսին երկար ժամանակ հանդիմանում է ինչ-որ բանի միջև, բայց այն մեկը, միևնույնն է, զբաղվում է իր դատապարտելի գործով։ Այս թևավոր խոսքից էլ ծագել է «վասկիզմ» հասկացությունը։

## Ծանոթագրություններ

Կատեգորիա:Առակներ
Ամանորյա ռոմանս

**«Ամանորյա ռոմանս»,** ռեժիսիոր Գեորգի Յունգվալդ-Խիլկևիչի խաղարկային ֆիլմ։

## Սյուժե
Ամանորի նախօրեին, երկու ընկերուհի՝ տաղանդավոր բալետուհի Անյան և երիտասարդ նկարիչ Սոնյան, երազում էին երջանիկ ապագայի մասին և  միմյանց ու իրենց սիրելիների  նվերներ ընտրեցին։ Շուտով Սոնյան փորձանքի մեջ ընկավ։ Բայց հավատարիմ ընկերներն ու բարի հարևանները շտապում են նրան օգնել դժվարին պահին... Եվ Ամանորի նախաշեմին տեղի կունենա հրաշք։ Օ. Հենրիի  «Վերջին տերև» պատմության մոտիվներով։

## Դերերում

## Ֆիլմում հնչեցված երգեր
* «Ես չեմ խախտում լռությունը․․․» (երաժշտություն և խոսք՝ Չերնովսկու, կատարող Պավել Սմեյան)
* «Ամեն օր» (երաժշտություն և խոսք՝ Չերնովսկու, կատարող Պավել Սմեյան)

## Տես նաև
* Երկաթուղային ռոմանս
* Ֆրանսիացին (ֆիլմ, 2004)

## Ծանոթագրություններ

Կատեգորիա:2000-ականների ռուսերեն ֆիլմեր
Կատեգորիա:2003 ֆիլմեր
Կատեգորիա:Ամանորյա ֆիլմեր
Կատեգորիա:Ջորջ Յունգվալդ-Խիլկևիչի ֆիլմ
Անաիդա Սմբատյան

**Անաիդա Ստեփանի Սմբատյան** (), խորհրդային դաշնակահարուհի և երաժշտական մանկավարժ, ՌԽՖՍՀ դպրոցի վաստակավոր ուսուցչուհի (1966)։

## Կենսագրություն
Անաիդա Սմբատյանը ծնվել է 1905 թվականին։ Երկար տարիներ դասավանդել է Մոսկվայի Կենտրոնական երաժշտական դպրոցի դաշնամուրի դասարանում՝ դառնալով միակ մանկավարժը, որ ուսուցանել է Չայկովսկու անվան միջազգային մրցույթի երկու դափնեկիրների՝ Վլադիմիր Աշքենազին ու Վլադիմիր Կրայնևին։ Սմբատյանի աշակերտների թվում են եղել Նելլի Հակոբյանը, Նինա Կոգանը, Տիգրան Ալիխանով, Օքսանա Յաբլոնսկայան, Կոնստանտին Օրբելյանը, Իգոր Բեզրոդնին, Սերգեյ Մուսայելյանը, Դմիտրի Ֆեոֆանովը, Մաքսիմ Մոգիլևսկին, Ֆիլիպ Կոլցովը և ուրիշներ։

Սմբատյանը ընկերական հարաբերություններ է ունեցել Սվյատոսլավ Ռիխտերի, Նինա Դորլիակի, Գենրիխ Նեյգաուզի, Դանիիլ Շաֆրանի հետ։

Անաիդա Սմբատյանը մահացել է 1985 թվականին։

Ըստ Օքսանա Յաբլոնսկայայի հուշերի՝

## Պարգևներ
* ՌԽՖՍՀ դպրոցի վաստակավոր ուսուցչուհի (հոկտեմբերի 14, 1966)
* «Աշխատանքային արիության համար» մեդալ (դեկտեմբերի 29, 1954)։

## Ծանոթագրություններ

## Գրականություն
* 

Կատեգորիա:Խորհրդային դաշնակահարներ
Կատեգորիա:Խորհրդային մանկավարժներ
Կատեգորիա:Հայ դաշնակահարուհիներ
Կեանքիս յուշերից (գիրք)

**«Կեանքիս յուշերից»** (, ), Հայկական ճարտարապետությունն ուսումնասիրող կազմակերպության կողմից 2007 թվականին հրատարակված «ՀՃՈՒ գիտական ուսումնասիրություններ» շարքի թվով 10-րդ գիրքը (Գիրք Ժ)։ Այն եղինակել է Սիրաք Սարհադեանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է ոչ միայն Մեծ եղեռնը հրաշքով վերապրած ականատեսի փաստալից հուշագրությունները, այլև Առաջին համաշխարհային պատերազմի տարիներին հայ ժողովրդի հերոսական և ողբերգական օրերի բովանդակ պատմությունը։ Ներկայացված են նաև բովանդակությանն առնչվող արժեքավոր լուսանկարներ։

Ծնունդով Վանի Այգեստան թաղամասից Սիրաք Սարհադյանի «Կեանքիս յուշերից» աշխատությունն առաջին անգամ երկհատորյակով լույս է հրատարակվել է Թեհրանում համապատասխանաբար 1961 և 1962 թվականներին։ Այն ներկայացնում է Վանի ապրիլյան հերոսամարտը, 1915 և 1918 թվականներին Վանի հայության գաղթերը, վերապրածների տառապանքները, ինչպես նաև հայտնի և անհայտ դեմքերի հետագա ճակատագրերի առանձին դրվագներ։

«Կեանքիս յուշերից» գիրքը տպագրվել է Հայկական ճարտարապետությունն ուսումնասիրող կազմակերպության կողմից ՀՀ ԳԱԱ «Գիտություն» հրատարակչությունում։ Հրատարակման աշխատանքները իրականացվել են Հայկական ճարտարապետությունն ուսումնասիրող կազմակերպության և հեղինակի կրտսեր որդու՝ Հարություն (Արթուր) Սիրաքի Սարհադյանի կողմից։ Գրքի վերահրատարակումը նվիրված է Վասպուրականի հայկական անկախ պետականության հռչակման 90-րդ տարելիցին։

## Տես նաև
* Հայկական ճարտարապետությունն ուսումնասիրող հիմնադրամ
* Վանի հերոսամարտ

## Ծանոթագրություններ

Կատեգորիա:Հայերեն գրքեր
Կատեգորիա:Ռուսերեն գրքեր
Կատեգորիա:Անգլերեն գրքեր
Կատեգորիա:Գրքեր Հայաստանի պատմության մասին
Կատեգորիա:ՀՃՈՒ գիտական ուսումնասիրություններ (գրքաշար)
Կատեգորիա:Հայոց ցեղասպանություն
Կատեգորիա:2007 գրքեր
Հաուսդորֆյան հեռավորություն

Մաթեմատիկայում, **Հաուսդորֆյան հեռավորությունը** կամ **Հաուսդորֆյան տարածությունը**, նաև կոչվում է Պոմպեյ—**Հաուսդորֆյան հեռավորություն**, չափում է, թե ինչ հեռավորության վրա են գտնվում մետրիկական տարածության մեջ գտնվող երկու ոչ դատարկ կոմպակտ ենթաբազմությունները։ Այն վերափոխում է ոչ դատարկ կոմպակտ ենթաբազմությունը մետրիկական տարախության իրական ձևի։ Այն կոչվել է գերմանացի մաթեմատիկոս Ֆելիքս Հաուսդորֆֆի պատվին։

Այսպես ասած 2 բազմությունները մոտ են Հաուսդորֆյան տարածության մեջ, եթե յուրաքանչյուր կետ մի բազմությունից մոտ է ինչ-որ կետին մյուս բազմությունից։ Այլ կերպ ասած Հաուսդորֆյան հեռավորությունը, մի բազմության կետերից մյուս բազմությունից ամենահեռու գտնվող կետի հեռավորությունն է մյուս բազմության իրեն ամենամոտ կետից։

Ինչպես երևում է առաջին անգամ այս մեծությունը սահմանվել է Հաուսդորֆի կողմից իր գրքոում, առաջին անգամ 1914 թվականինտպագրված, չնայած շատ մոտ գաղափար է առաջ քաշվել Մորիս Ռենեի կողմից 1906-ին իր դոկտորական աշխատանքի մեջ։

## Սահամնում

Վերցնենք *X* և *Y* ոչ դատարկ ենթաբազմություները մետրիկական տարածության մեջ (*M*,&nbsp;*d*)։ Մենք սահմանում ենք իրենց Հաուսդորֆյան հեռավորությունը  

:  d_{\mathrm H}(X,Y) = \max\{\,\sup_{x \in X} \inf_{y \in Y} d(x,y),\, \sup_{y \in Y} \inf_{x \in X} d(x,y)\,\}\mbox{,} \!  -ի միջոցով։

որտեղ **sup** ներկայացնում է Սուպրեմիումը և *inf*-ը՝ Ինֆինիումը։

Համարժեքորեն

:d_H(X,Y) = \inf\{\epsilon \geq 0\,;\ X \subseteq Y_\epsilon \ \mbox{and}\ Y \subseteq X_\epsilon\},
 
որտեղ

: X_\epsilon := \bigcup_{x \in X} \{z \in M\,;\ d(z,x) \leq \epsilon\} ,

որը \epsilon շառավիղով ընդլայնված X բազմությունն է։

## Հատկություններ
* Ընդհանուր դեպքում *d*H(*X*,*Y*)-ը կարող է լինել անվերջ․ Եթե  և՜ *X*-ը և՜ *Y*-ը սահամանփակ են, ապա երաշխավորված է, որ կլինի վերջավոր․
**d*H(*X*,*Y*) = 0, այն և միայն այն դեպքում, երն *X*-ն ու *Y*-ը ունեն նույն սահմանները․ 
* Կամայական *x*  կետի համար *M*-ից և որևէ ոչ դատարկ *Y* և *Z* բազմությունները *M*-ից *d*(*x*,*Y*) ≤ *d*(*x*,*Z*) + *d*H(*Y*,*Z*), որտեղ *d*(*x*,*Y*)-ը  *x*  կետի և *Y* բազմության մեջ  *x* -ին ամենամոտ կետի հեռավորությունն է
*|diameter(*Y*)-diameter(*X*)| ≤ 2 *d*H(*X*,*Y*), որտեղ **diameter**-ը բազմության շառավիղն է.։
*Եթե *X*∩*Y* հատումը ոչ դատարկ բազմություն է, ապա գոյություն ունի *r*>0 հաստատուն , այնպիսին, որ կամայանկան *X′* բազմություն, որի Հաուսդորֆյան հեռավորությունը *X*-ից փոքր է *r*-ից, հատում է նաև *Y*-ը։

## Ծանոթագրություններ

Կատեգորիա:Մետրիկական երկրաչափություն
Կատեգորիա:Չափի տեսություն
Ալեքսանդր Քերոբյան

**Ալեքսանդր (Սաշիկ) Հովհաննեսի Քերոբյան** (), խորհրդային և հայ ֆուտբոլիստ, պաշտպան, կիսապաշտպան։

Կիրովականի «Լոռի» մանկապատանեկան մարզադպրոցի սան է։ Կարիերան սկսել է երկրորդ լիգայի «Լոռի» (1974) և «Շիրակ» (1975) թիմերում։ 1975-1983 թվականներին Բարձրագույն լիգայում հանդես է եկել «Արարատի» կազմում՝ 197 խաղում հեղինակելով 11 գոլ։ 1983-1984 թվականներին եղել է «Շիրակ»-ի կազմում։ 1985 թվականին երկրորդ լիգան սկսել է «Սպարտակ»-ում, ապա վերադարձել «Արարատ», որտեղ 15 խաղում խփել է մեկ գոլ։ 1986 թվականին թիմի կազմում հանդես չի եկել, 1987 թվականին մեկ հանդիպում է անցկացրել ֆեդերացիայի Գավաթում։ 1991 թվականին մեկ խաղ է անցկացրել Դիլիջանի «Իմպուլս»-ի համար՝ ԽՍՀՄ երկրորդ ցածր լիգայում, հաջորդ տարի մասնակցել է 15 խաղի, խփել է մեկ գոլ՝ Հայաստանի առաջնությունում։

ԽՍՀՄ Գավաթի 1976-ի եզրափակչի մասնակից։

1983 թվականին անցկացրել է մեկ հանդիպում ԽՍՀՄ օլիմպիական հավաքականի կազմում՝ Բուլղարիայի դեմ (2:2)։

## Ծանոթագրություններ

## Արտաքին հղումներ
* 

Կատեգորիա:Խորհրդային ֆուտբոլիստներ
Կատեգորիա:Հայ ֆուտբոլիստներ
Կատեգորիա:Արարատի ֆուտբոլիստներ
Պամելա Ալեն

**Պամելա Քեյ Ալեն** (), Նոր Զելանդիայի մանկագիր և պատկերազարդող։ 1980 թվականից սկսած նա հրատարակել է մոտ 50 պատկերազարդ գիրք։ Նրա գրքերի վաճառքը գերազանցել է հինգ միլիոն օրինակը։

## Վաղ կյանք և պատմություն
Ծնվել է 1934 թվականին Դեվոնպորտի, Նոր Զելանդիա, Օքլենդ արվարձանում Էսմա Էյլինի և Ուիլյամ Էվարթ Գրիֆիթսի ընտանիքում, Ալենը սովորել է օքլենդի համալսարանի քոլեջի գեղարվեստի Էլամ դպրոցում, որն ավարտել է Fine Fine դիպլոմ Արվեստ 1955 թվականին։ 1964 թվականին ամուսնացել է քանդակագործ Ջիմ Ալենի հետ։ Նրանք տեղափոխվել են Սիդնեյ մոտավորապես 1977 թվականին, իսկ մոտ 30 տարի հետո վերադարձել է Նոր Զելանդիա բնակվելու Օքլենդում։

## Գրողի կարիերա
Ալենն իր առաջին գիրքը՝ *Պարոն Արքիմեդի լոգարանը*, հրատարակեց 1980 թվականին։ Դրանից հետո նա գրեց և պատկերազարդեց ավելի քան 30 մանկական պատկերազարդ գիրք։

Նա նվաճել է բազմաթիվ մրցանակներ կամ ընդգրկվել ընտրվածների ցուցակում, ինչպես որպես գրող, այնպես էլ որպես պատկերազարդող։ Նա ստացել է Ավստրալիայի մանկական գրքի խորհրդի մանկական պատկերազարդ գրքի մրցանակը 1983 թվականին  և 1984 թվականին Բերտին և արջը գրքերի համար, ինչպես նաև նույն մրցանակի համար առաջադրվել է հինգ այլ դեպքերում։ Նա երկու անգամ նվաճել է *Ethel Turner* մրցանակին Նոր Հարավային Ուելսի վարչապետի գրական մրցանակաբաշխության ժամանակ 1980 թվականին *Պարոն Արքիմեդի լոգարանը*, իսկ 1983 թվականին *Ո՞վ է սուզել նավը* գրքերի համար։
Ալենը պարգևատրվել է Պատանիների համար գրքերի միջազգային խորհրդի կողմից դիպլոմով 1984 թվականին *Ո՞վ է սուզել նավը* գրքի պատկերազարդման համար։ 1986 թվականին Նոր Զելանդիայի գրադարանային եև տեղեկատվական ասոցիացիայի կողմից Նա ստացել է Ռասել Կլարկի մրցանակը *Առյուծը գիշերով* գրքի նկարազարդումների համար։
2001 թվականին *Ո՞վ է սուզել նավը*, որն առաջին անգամ հրատարակվել է առաջին 1982 թվականին, արժանացել է Գելին Գորդոնի անվան մրցանակին, որը տրվել է Նոր Զելանդիայի գրքի խորհրդի կողմից մանկական գրքի հեղինակին, որը երկար տարիներ սիրված է երեխաների կողմից։

Ալենը վերադարձավ բնակվելու Օքլենդում և 2004 թվականին պարգևատրվեց Նոր Զելանդիայի անվանի գրական մրցանակաբաշխության Մարգարետ Մեհի մեդալով։ 2005 թվականի Նոր տարվա մրցանակաբաշխությանը նա նշանակվել է Նոր Զելանդիայի արժանապատվության պատվավոր անդամ մանկական գրականության ծառայությունների համար։

Նրա գրքերից ութը վերամշակվել են *Patch Theatre Company*-ի կողմից և ներկայացվել են Սիդնեյի օպերային թատրոնում։

Ալենի դուստրը՝ Ռութ Ալենը Մելբուռնում ապակու քանդակագործ է, նա 2008 թվականին *Penguin Books Australia*-ի կողմից առաջադրանք է ստացել ստեղծել Պամելա Ալենի գրքերի ավելի քան հինգ միլիոն օրինակների վաճառքը փառաբանող արվեստի գործ։

## Տես նաև
**[[Առյուծը գիշերով]]* - նրա պատկերազարդած գրքերից մեկը։
**Քլիփիթի-Քլոփ* - նրա պատկերազարդած գրքերից մեկը։
**[[Քաթբերթի երեխաները]]* - նրա պատկերազարդած գրքերից մեկը։
*''Բելինդա'' - նրա պատկերազարդած գրքերից մեկը։

## Ծանոթագրություններ

## Արտաքին հղումներ

Կատեգորիա:Կին մանկագիրներ
Կատեգորիա:Կին պատկերազարդողներ
Կատեգորիա:Նոր Զելանդիայում ծնվածներ
Կատեգորիա:Նորզելանդացի մանկագիրներ
Արտուշ Կասեմյան

**Արտուշ Կասեմյան** (), մարզիկ, Ռուսաստանի վաստակավոր մարզիչ, ձյուդոյի և սամբոյի ըմբշամարտի ԽՍՀՄ սպորտի վարպետ։

## Կենսագրություն
Ծնվել է 1963 թվականի սեպտեմբերի 4-ին Կիրովական (այժմ՝ Վանաձոր) քաղաքում։ Կիրովականի պետական մանկավարժական ինստիտուտի շրջանավարտ։ Ապրում է Մոսկվայում։ «Վարդանանք» մարտարվեստների մարզական ակումբի ղեկավար։ 2011 թվականից ղեկավարում է Մոսկվայի Հայորդյաց տան հայ հոգևոր-լուսավորչական կենտրոնի սպորտային մարտարվեստների բաժինը։ 2012 թվականի հունվարին ընտրվել է ձյուդոյի վետերանների Մոսկովյան միության փոխնախագահ։ Հայաստանի ձյուդոյի ֆեդերացիայի հաշվետու նախագահ։ Մարզել է Ռուսաստանի վաստակավոր վարպետ Գայանե Հարությունյանին սամբոյի Եվրոպայի առաջնության հաղթողին, սամբոյի և ձյուդոյի Ռուսաստանի առաջնությունների դափնեկրին։

## Ձեռքբերումներ
* Ռուսաստանի վաստակավոր մարզիչ
* Միջազգային կարգի մրցավար
* Սամբոյի և ձյուդոյի ըմբշամարտի ԽՍՀՄ սպորտի վարպետ

## Տես նաև
* Վանաձոր, այս քաղաքում է ծնվել Արտուշը։
* Սուրեն Բալավինսկի, ռուս մարզիկ, սամբոյի սպորտի վաստակավոր վարպետ, ձյուդոյի սպորտի վարպետ, Արտուշի ընկերը։

## Ծանոթագրություններ

## Արտաքին հղումներ
* Արտուշ Կասեմյան
* «Վարդանանք»՝ տեսանյութ

Կատեգորիա:Հայ ձյուդոիստներ
Կատեգորիա:Հայ սամբիստներ
Ան Հյո Սոպ

**Ան Հյո Սոպ** (հանգըլ՝ 안효섭, հանջա՝ 安孝燮, կորեերենի նոր ռոմանականացում՝ An Hyoseop, ), հարավկորեացի դերասան, մոդել և երգիչ։ Starhaus Entertainment ընկերության ստեղծած «One o One» խմբի անդամ է։

## Գործունեություն
Առաջին անգամ հեռուստացույցի էկրաններին է հայտնվել 2015 թվականին «Երաժշտությունն՝ ընդմիշտ» շոուում, որը եթեր էր հեռարձակվում tvN հեռուստաընկերությամբ։

Նույն թվականի աշնանը Աբ Հյո Սոպն ու նրա գործընկերները՝ Կվակ Սի Յանը, Սոն Վոն Սոկը և Կվոն Դո Քյոնը ձևավորում են «One o One» խումբը և թողարկում մի քանի սինգլ։

Հյո Սոպի դերասանական դեբյուտը կայացել է «Սիրո պոռթկում» մինի-դորամայում։

## Ֆիլմագրություն
### Հեռուստատեսային սերիալներ

### Տարբեր շոուներ

## Սկավառակագրություն

## Մրցանակներ և առաջադրումներ

## Ծանոթագրություններ

Կատեգորիա:21-րդ դարի երգիչներ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի մոդելներ